Viðbragðsáætlun Grunnskólans á Suðureyri vegna eineltismála Í Grunnskólanum á Suðureyri er lögð áhersla á að byggja upp góð samskipti hjá nemendum og efla félagslegan þroska þeirra . Til öryggis hafa verið settar reglur um hvernig fara skuli með samskiptavanda sem er af því tagi að flokka megi hann sem einelti . Mikilvægt er að allir starfsmenn og nemendur séu meðvitaðir um hvað einelti er , hvernig það birtist og hvernig unnið er með eineltismál í skólanum . Helstu verkferlar eru skrýðir hér að neðan en alltaf þarf að vinna hvert mál á sérstaklega . Einelti er ekki liðið undir neinum kringumstæðum og flokkast sem brot á skólareglum . Hvað er einelti ? Einelti er endurtekið neikvætt atferli sem felur í sér niðurlægingu , áreiti eða ofbeldi af einhverju tagi gagnvart einstaklingi eða litlum hópi . Ef upp kemur hegðunarvandi sem fellur undir skilgreiningu á einelti fer í gang ferli sem byggt er meðal annars á Skildi sem er áætlun Grunnskólans í Sandgerði til að takast á við einelti . Einstaklingsviðtöl við þolanda eineltis Umsjónarkennari ræðir einslega við nemandann á rólegum stað . Aðrir nemendur eiga ekki að hafa vitneskju um þetta viðtal . Umsjónarkennari biður þolanda ( og forráðamenn ) um allar staðreyndir ( hverjir , hvar , hve oft , hve lengi ) . Umsjónarkennari ásamt samstarfsmönnum gerir áætlun um hvernig hægt er að bregðast við . Þolandi fær allar upplýsingar um það hvað umsjónarkennari hyggst gera til að binda endi á eineltið . Umsjónarkennari segir þolanda að ekki séu gefnar upplýsingar um að hann hafi sagt frá ( og umsjónarkennari má ekki brjóta þann trúnað ) . Umsjónarkennari biður þolanda ( og forráðamenn ) um að segja umsvifalaust frá öllum nýjum tilraunum til eineltis . Umsjónarkennari kemur á ákveðnu samskiptaformi á milli forráðamanna og umsjónarkennara um gang mála meðan unnið er með eineltið . Leysist málið ekki með þessum aðgerðum vísar umsjónarkennari málinu til nemendaverndarráðs . Nemendaverndarráð tekur málið upp og leitar aðstoðar sérfræðinga ef málið leysist ekki . Það mikilvægasta í viðtali við þolanda er að gera viðkomandi grein fyrir því að einelti er ekki liðið í Grunnskólanum á Suðureyri og hann hafi fullan stuðning starfsfólks . Einnig að hann geti fengið aðstoð frá námsráðgjafa eða hjúkrunarfræðingi . Hughreysta skal þolanda og upplýsa hann um ferlið sem fer af stað og gera honum ljóst hversu mikilvægt er að hann segi frá ef eineltið heldur áfram . Einstaklingsviðtal við geranda eineltis eftir að grunur hefur verið staðfestur Umsjónarkennari sem nú hefur vitneskju um hver / hverjir eru gerandi / gerendur ræðir við hann / þá í einrúmi ásamt foreldrum . Þurft getur að hafa einhvern annan fullorðinn með ( t.d. námsráðgjafa eða skólastjóra ) eftir atvikum hverju sinni . Umsjónarkennari ætti að ræða fyrst við þann sem er leiðtogi í eineltinu ( þannig er það oftast að einhver er leiðtoginn ) og síðan koll af kolli . Hafa skal sem allra stystan tíma milli viðtala . Umsjónarkennari gerir geranda / gerendum það ljóst að einelti er ekki liðið í skólanum og fer með honum / þeim yfir sáttmála skólans um samskipti og skólareglur . Umsjónarkennari segir að margir héðan og þaðan hafi sagt frá því að þolandi verði fyrir áreitni . Gott að vera með sögur um þetta ákveðna einelti til staðfestingar og biður um tillögur til lausnar . Leysist málið ekki með þessum aðgerðum vísar umsjónarkennari málinu til nemendaverndarráðs . Nemendaverndarráð tekur málið upp og leitar aðstoðar sérfræðinga ef málið leysist ekki . Það mikilvægasta í viðtali við gerendur er að sýna gerendum fram á að staða málsins sé þekkt . Að boðskapurinn um að það eigi að hætta eineltinu sé settur fram af alvöru og ákveðni . Að þeim sé sagt frá því að fylgst verði með frekari þróun málsins og því fylgt eftir . Að þeim sé sagt að það hafi neikvæðar afleiðingar í för með sér ef eineltið hættir ekki strax . Skrá skal alla fundi sem haldnir eru vegna eineltismála og geyma skjöl í skjalamöppu nemenda .